Amta Kuyawani 2.0

Qallta arunaka 
Amta Kuyahuani 2.0 mä tiknulujiy amtawa, lurasawayiw khaya Universidad Indígena Boliviana – Aymara Tupák Katari (UNIBOL - ATK) Huarina markana.

 ¿Qhitinakas yanapt'asawayi lurasawayi? 
Hivos Holanda markan yanapt’apampin lurasiwayi, uka lurt’awix Fundación Jaqi Aru – FJA ukan chikanchasirinakamp kunkañchayatawa ukjamaraki Hacklab Cochabamba, Hacklab La Paz tamanakan yanapt’apampi.

 ¿Kuna amtamp luratasa?  
Aka amtax aka amuyump lurt’atawa tiknulujiya achunakampi, aymar laxrampi yaticht’awinak tuq nayraqatar sarantayañatakiwa ukjamata waynanakan aruskipawinakap, yatiñanakap utxayañapatak ch’amañchawiwa ukampirus aymara arusas Internet tuqinkaspa uka jisk’a amtanakampi lurt’atawa.¿Qhitinakamp lurawayatasa?

 Antinanak UNIBOL – 
ATK yatiqir waynanak tawaqunakamp lurt'atawa ukampirus wali wakiskiriwa, kunalaykutix jupanakax wali ch’ikhi q’apha amuyumpiw kimsakast antenanak lurt’awayapxi (antenas ranuradas, antenas Yagui o antenas de tubo, antenas doble Biquad o antena de bandeja), tukt’ayatarusti yatiqir waynanak tawaqunakax wali askiw sasinwa arxatt’awapxana, nanakax markanakaxanx aka antenanakx lurt’asipxiristwa.

 Tukuy Arunaka 
Uka antenanakax UNIBOL – ATK tuqinx kimsa chiqawjar uskt’atawa: tawaq kullakanakan ikiñ utapa ukjaru, waynanakan ikiñ uta ukjaru ukjamaraki panka uta ukjarusa, kunjamtix UNIBOL – ATK junta Universitariax chhillkt’ana ukarxama. Aka untanakarux internet wayrax janiw mantkanati ukatwa amt’atana uka chiqanakar antenanakax uskt’atañapataki. Ukampirus mä sistema de intranet ukjamawa aka jach’a yatiqañ utan uskt’ataraki.